Tento druh patrí medzi najrozšírenejšie šampiňóny. Vyskytuje sa predovšetkým na hnojených trávnatých stanovištiach, ako sú lúky, priekopy, komposty, pole či záhrady. Pečiarku poľnú nájdete jednotlivo, ale aj v špecifických útvaroch označovaných ako čarodejné kruhy. Máva buď čisto biele, alebo ružovkasté sfarbenie, lupene pod klobúkom postupne menia farbu z ružovej na mäsovo červenú a biela dužina príjemne vonia.